R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea indicatorilor tehnico-economici aferenți ”Proiectului regional de dezvoltare a infrastructurii de apă și apă uzată din județul Timiș, în perioada 2014-2020” – oraș Deta.
Analizând temeiurile juridice, respectiv:
a) art. 12, alin. (1), lit. c) din Legea nr. 241/2006 a serviciului de alimentare cu apă şi de canalizare, republicată, cu modificările și completările ulterioare;
b) art.44 alin. (1) şi art. 45 alin. (1) din Legea nr. 273/2006 privind finanţele publice locale, cu modificările şi completările ulterioare;

Ținând cont de: 

a) referatul de aprobare nr. 11.914/12.12.2022 al Primarului orașului Deta, în calitatea sa de iniţiator;
b) raportul Compartimentului Dezvoltare economico-socială, prognoze și analize din cadrul Aparatului de specialitate al Primarului orașului Deta, înregistrat sub. nr. 11.915/12.12.2022 prin care se propune aprobarea indicatorilor tehnico-economici aferenți ”Proiectului regional de dezvoltare a infrastructurii de apă și apă uzată din județul Timiș, în perioada 2014-2020” – oraș Deta;
c) avizele consultative ale Comisiei Urbanism și Comisiei Economice ale Consiliului local;
Luând în considerare:

adresa nr. 28.539/23.11.2022 a Societatii Aquatim S.A. și adresa nr. 237/09.12.2022 a Asociaţiei de Dezvoltare lntercomunitară Apă-Canal Timiş;
În temeiul prevederilor art. 129 alin. (14) și art. 196 alin. (1), lit. a) din Ordonanța de Urgență a Guvernului nr. 57/2019 privind Codul Administrativ cu modificările și completările ulterioare.

Consiliul local al orașului Deta adoptă prezenta hotărâre:

Art. 1 - Se aprobă indicatorii tehnico-economici actualizați ai „Proiectului regional de dezvoltare a infrastructurii de apă și apă uzată din județul Timiș, în perioada 2014-2020” – oraș Deta, conform Anexei care face parte integrantă din prezenta hotărâre.

Art. 2 - Finanțarea obiectivelor de investiţii prevăzut la art. 1. se asigură din: Fonduri nerambursabile ale Uniunii Europene (Fondul de Coeziune), alocaţii de la bugetul de stat, alocaţii de la bugetele locale și contribuția operatorului regional Aquatim S.A. (fonduri proprii sau împrumuturi de la Instituţii Financiare Internaționale / bănci comerciale).
Art. 3. Cu aducerea la îndeplinire a prevederilor prezentei hotărâri se încredințează Compartimentului Dezvoltare economico-socială, prognoze și analize din cadrul Aparatului de specialitate al Primarului orașului Deta.
Art. 4. Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului-Județul Timiș;

- Primarului Orașului Deta;

- Compartimentului Administrație publică, protocol;

- Compartimentului Dezvoltare economico-socială, prognoze și analize;

- Serviciului Urbanism, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- Consiliului Județean Timiș;

- Asociației de Dezvoltare Intercomunitară Apă-Canal Timiș;

- Aquatim SA;

- prin publicare pe site-ul www.detatm.ro – Monitorul oficial local.

